gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7733, del 03-03-2016 (2016/1507)

CORRECCIÓ d'errades del Decret 23/2016, de 26 de febrer, del Consell, pel qual es modifica el Decret 162/1999, de 17 de setembre, del Consell, pel qual s'establixen les condicions per a l'exercici del busseig professional a la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2016/02/26/23/corrigendum/05038489/dof/vci/html**

### Dades del document

Número de DOGV
:   7733

Data del DOGV
:   03-03-2016

Secció del DOGV
:   I. DISPOSICIONS GENERALS

Número del document
:   2016/1507


Data del document
:   03-03-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Correcció d'errades

Correcció d'errades

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * legislació

CORRECCIÓ d'errades del Decret 23/2016, de 26 de febrer, del Consell, pel qual es modifica el Decret 162/1999, de 17 de setembre, del Consell, pel qual s'establixen les condicions per a l'exercici del busseig professional a la Comunitat Valenciana. [2016/1507]  
S'ha advertit una errada en la publicació de la disposició esmentada (DOCV 7732, 02.03.2016), que s'esmena tot seguit.  
  
En la versió en valencià, en el sumari, on diu:  
  
«DECRET 23/2016 de febrer, del Consell, pel qual es modifica el Decret 162/1999, de 17 de setembre, del Consell, pel qual s'establixen les condicions per a l'exercici del busseig professional a la Comunitat Valenciana.»  
  
  
Ha de dir:  
  
«DECRET 23/2016, de 26 de febrer, del Consell, pel qual es modifica el Decret 162/1999, de 17 de setembre, del Consell, pel qual s'establixen les condicions per a l'exercici del busseig professional a la Comunitat Valenciana.»


Còpia Permalink ELI
Diari Oficial de la Generalitat Valenciana


Sumari del DOGV 7699, del 18-01-2016 (2015/10699)

Notificació de la sentència dictada en el procediment de divorci contenciós número 1203/2014.
---------------------------------------------------------------------------------------------

### Dades del document

Número de DOGV
:   7699

Data del DOGV
:   18-01-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2015/10730


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el procediment de divorci contenciós número 1203/2014. [2015/10220]  
En el divorci contenciós número 1203/2014 s'ha dictat la resolució que, literalment, és com segueix:  
  
«Dispositiva  
Estime la demanda plantejada per Susana Lázaro Todo, representada per la procuradora la senyora Cristina Coscollá Toledo, contra Abdelaadim Boulaarab, declarat en rebel·lia, i declare dissolt per divorci el matrimoni contret pels referits cònjuges, amb tots els efectes legals inherents a este pronunciament, i les mesures definitives següents:  
  
1. L'atribució de l'exercici exclusiu de la pàtria potestat sobre la filla menor a la mare, Susana Lázaro Todo.  
2. S'atribueix la guarda i custòdia de la filla menor a la mare, Susana Lázaro Todo.  
3. No pertoca la fixació de visites entre el pare Abdelaadim Boulaarab i la filla menor, i queda en suspens la fixació fins que el pare, i per mitjà del procediment de modificació de mesures oportú, s'interesse per establir-les.  
4. Abdelaadim Boulaarab contribuirà com a prestació per aliments per a la filla menor i abonarà a la mare, Susana Lázaro Todo, en el compte bancari que aquesta designe, per mesos anticipats i dins dels cinc primers dies de cada mes, la quantitat de 150 euros, la suma pecuniària de la qual serà anualment actualitzada en relació amb l'índex de preus al consum, juntament amb la meitat de les despeses de caràcter extraordinari de la menor, les necessàries en tot cas i les convenients amb el consentiment de l'altre progenitor o autorització judicial.  
Tot això sense fer una especial condemna a les costes d'aquest procediment.  
Aquesta és la meua sentència, que pronuncie, mane i firme.»  
  
Atés que es desconeix el domicili o la residència actuals de la part demandada, de conformitat amb el que disposen els articles 156.4 i 164 de la Llei d'Enjudiciament Civil, s'ha ordenat la publicació d'aquest edicte per a portar a efecte la diligència de notificació.  
  
  
València, 18 de maig de 2015.- El secretari judicial:Vicente María Casañ Arandiga
Diari Oficial de la Generalitat Valenciana


Sumari del DOGV 7748, del 29-03-2016 (2016/1903)

Formalización del contrato número IV-MY003/2016. Servicis de paqueteria de l'IVAS, derivada de la contractació basada en l'acord marc (exp. núm. 3/15CC), dels servicis postals i paqueteria de l'administració de la Generalitat, les seues entitats autònomes i ens del sector públic empresarial i fundacional de la Generalitat (lot II).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7748

Data del DOGV
:   29-03-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/1903


Data del document
:   03-03-2016

Organisme emissor
:   Institut Valencià d'Acció Social

Tipus de document
:   Resolució

Descriptors 

:   * contracte de serveis
    * adjudicació de contracte administratiu

Formalización del contrato número IV-MY003/2016. Servicis de paqueteria de l'IVAS, derivada de la contractació basada en l'acord marc (exp. núm. 3/15CC), dels servicis postals i paqueteria de l'administració de la Generalitat, les seues entitats autònomes i ens del sector públic empresarial i fundacional de la Generalitat (lot II). [2016/1903]  
1. Entitat adjudicadora  
a) Organisme: Institut Valencià d'Acció Social (IVAS).  
b) Dependència que tramita l'expedient: Àrea de Contractacions.  
c) Número d'expedient: IV-MY003/2016  
d) Adreça d'internet del perfil del contractant:  
www.contratacion.gva.es.  
  
2. Objecte del contracte.  
a) Tipus: servicis.  
b) Descripció de l'objecte: contractació dels servicis de paqueteria de l'IVAS, derivada de la contractació basada en l'acord marc (exp. 3/15cc).  
c) Lot (si és el cas): no.  
d) CPV: 6412000-3.  
  
3. Tramitació, procediment i forma d'adjudicació  
a) Tramitació: ordinària.  
b) Procediment: obert, contractació derivada d'acord marc.  
c) Forma: diversos criteris d'adjudicació.  
  
4. Valor estimat del contracte: 33.684,48 euros, IVA exclòs.  
  
5. Pressupost base de licitació: 16.842,24 euros, IVA exclòs.  
  
6. Formalització  
a) Data de formalització del contracte: 1 de març de 2016.  
c) Contractista: Loginle, SL.  
d) Import o cànon d'adjudicació  
Import net: 16.842,24 euros (IVA exclòs). Import total: 20.379,11 euros (IVA inclòs).  
e) Avantatges de l'oferta adjudicatària: proposició més avantatjosa d'acord amb la ponderació dels criteris d'adjudicació establida en el plec.  
  
València, 3 de març de 2016.- El director general del IVAS, p. d (R 22.05.2013; DOCV 7051, 21.06.2013): Ángel Bonafé Osca.
Diari Oficial de la Generalitat Valenciana


Sumari del DOGV 7855, del 22-08-2016 (2016/5886)

Notificació de la sentència dictada en el procediment de divorci contenciós número 76/2013.
-------------------------------------------------------------------------------------------

### Dades del document

Número de DOGV
:   7855

Data del DOGV
:   22-08-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/5886


Organisme emissor
:   Jutjat de Violencia Sobre la Dona Número 1 de Dénia

Tipus de document
:   Edicte

Notificació de la sentència dictada en el procediment de divorci contenciós número 76/2013. [2016/5886]  
Procediment: família, divorci contenciós 000076/2013-A.  
De: María Cristina Calero García.  
Procurador: Esteban Giner Moltó.  
Contra: José Fabián Chauca Coray.  
Procurador/a: -  
  
Jo, el lletrat de l'Administració de Justícia, Juan José Valdehita García, en aquest procediment de divorci contenciós número 76/2013, seguit a instàncies de María Cristina Calero García, representada pel procurador dels tribunals Esteban Giner Moltó i assistida pel lletrat Vicente Chelet Ordines, com part demandant, contra José Fabián Chauca Coray, com a part demandada, faig saber que s'ha dictat la Sentència número 19/2016, de data 19 de juliol de 2016.  
Que d'acord amb la Instrucció 6/2012, de la Secretaria General de l'Administració de Justícia, les actuacions queden a l'oficina judicial a disposició dels interessats.  
El termini per a recórrer és de 20 dies a comptar des de l'endemà de la notificació, i que cal dipositar 50 euros en el compte de consignacions del jutjat, excepte si tinguera reconeguda l'assistència jurídica gratuïta.  
  
Les dades personals que es posen a disposició de les parts han de ser tractades amb confidencialitat i per als fins de l'Administració de Justícia en els termes que preveu la Llei Orgànica de protecció de dades.  
  
I atés que el demandat, José Fabián Chauca Coray, es troba en parador desconegut, expedisc aquest edicte a fi que li valga de notificació de forma deguda.  
  
Dénia, 21 de juliol de 2016.- El lletrat de l'Administració de Justícia: Juan José Valdehita García.
Diari Oficial de la Generalitat Valenciana


Sumari del DOGV 7918, del 16-11-2016 (2016/9013)

Informació pública de l'obertura d'un període d'informació prèvia en relació amb l'inici del procediment de regularització o d'extinció de la Fundació Sagunt Habitatge i Esport de la Comunitat Valenciana.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7918

Data del DOGV
:   16-11-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/9013


Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Anunci

Informació pública de l'obertura d'un període d'informació prèvia en relació amb l'inici del procediment de regularització o d'extinció de la Fundació Sagunt Habitatge i Esport de la Comunitat Valenciana. [2016/9013]  
La Secretaria Autonòmica de Justícia, Administració Pública, Reformes Democràtiques i Llibertats Públiques ha apreciat raons d'interés públic en el coneixement general de l'obertura del període d'informació prèvia respecte de la fundació que s'indica i, en conseqüència, es publica l'anunci de l'obertura del període indicat en el Diari Oficial de la Generalitat Valenciana i en el tauler d'anuncis de l'Ajuntament de Sagunt, de conformitat amb l'article 45 de la Llei 39/2015, d'1 d'octubre, del Procediment Administratiu Comú de les Administracions Públiques.  
Cosa que es fa pública perquè se'n prenga coneixement i perquè els possibles interessats puguen formular totes aquelles al·legacions o reclamacions que consideren oportunes davant de la Secretaria Autonòmica de Justícia, Administració Pública, Reformes Democràtiques i Llibertats Públiques de la Conselleria de Justícia, Administració Pública, Reformes Democràtiques i Llibertats Públiques, Servei d'Entitats Jurídiques, carrer de Castán Tobeñas, número 77, torre 4 (ciutat administrativa 9 d'Octubre) de València, i s'estableix un termini de 10 dies a aquest efecte, a comptar des de l'endemà de la publicació d'aquest anunci en el Diari Oficial de la Generalitat Valenciana i en el tauler d'anuncis de l'ajuntament.  
  
- Fundació Sagunt Habitatge i Esport de la Comunitat Valenciana.  
  
- Últim domicili conegut: Camp Nou de Morvedre, s/n, Sagunt 46707.  
- Extracte del contingut: informació prèvia en relació amb l'inici del procediment de regularització registral o d'extinció de la fundació.  
  
  
València, 31 d'octubre de 2016.- El secretari autonòmic de Justícia, Administració Pública, Reformes Democràtiques i Llibertats Públiques: Ferran Puchades Vila.
Diari Oficial de la Generalitat Valenciana


Sumari del DOGV 7915, del 11-11-2016 (2016/8495)

Formalització del contracte número SUM 16/04. Subministrament d'equipament científic de suport a la investigació en el desenvolupament de medicaments innovadors i de precisió.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   7915

Data del DOGV
:   11-11-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/8495


Data del document
:   25-10-2016

Organisme emissor
:   Centre d'Investigació Príncep Felip

Tipus de document
:   Resolució

Anàlisi jurídica

 Descriptors 

:   * contracte de subministraments
    * adjudicació de contracte administratiu

Formalització del contracte número SUM 16/04. Subministrament d'equipament científic de suport a la investigació en el desenvolupament de medicaments innovadors i de precisió. [2016/8495]  
La fundació de la Comunitat Valenciana Centre d'Investigació Príncep Felip anuncia la formalització de contracte següent:  
  
1. Entitat adjudicadora  
Fundació de la Comunitat Valenciana Centre d'Investigació Príncep Felip (CIPF).  
  
2. Objecte del contracte  
Subministrament d'equipament científic de suport a la investigació en el desenvolupament de medicaments innovadors i de precisió.  
a) Codi CPV: 69987570, 08389653, 00575226.  
b) Divisió per lots: sí (nou lots).  
c) Mitjà de publicació de l'anunci de licitació: DOUE i DOCV.  
c) Data de publicació de l'anunci de licitació: DOUE (16.07.2016) i DOCV (21.07.2016).  
  
3. Tramitació i procediment  
a) Tramitació: ordinària.  
b) Procediment: obert. Contracte subjecte a regulació harmonitzada.  
  
4. Pressupost màxim de licitació  
887.350 ?, impostos no inclosos.  
Subministrament finançat pel Fons Europeu de Desenvolupament Regional (FEDER). Programa Operatiu Comunitat Valenciana FEDER 2014-2020.  
  
5. Formalització del contracte  
a) Data d'adjudicació: 14 de setembre de 2016 (lot 6), 16 de setembre de 2016 (lots 1, 3 i 9) i 19 de setembre de 2016 (lots 2, 4, 5, 7 i 8).  
  
b) Data de formalització del contracte: 3 d'octubre de 2016 (lot 6) i 10 d'octubre de 2016.  
c) Contractista: Biogen Científica, SL (lot 1); Vertex Technics, SL (lot 2); Izasa Scientific, SLU (lot 3); Waters Cromatografía, SA (lot 4); M T Brandao España, SL (lot 5), Leica Microsistemas, SLU (lot 6); FEI Europe BV-Sucursal a Espanya (lot 7): Multi Channel Systems MCS GmbH (lot 8), i Illumina Productos de España, SLU (lot 9).  
d) Import d'adjudicació: 65.500 - (lot 1), 101.222,06 - (lot 2), 32.997 - (lot 3), 30.000 - (lot 4), 45.500 - (lot 5), 239.856,95 - (lot 6), 161.963 - (lot 7), 79.990 - (lot 8) i 84.993,72 - (lot 9), IVA no inclòs.  
  
e) Avantatges de les ofertes adjudicatàries: ofertes econòmicament més avantatjoses d'acord amb els criteris de valoració.  
  
València, 25 d'octubre de 2016.- El director de la fundació CIPF: Enrique Alborch Domínguez.
Diari Oficial de la Generalitat Valenciana


Sumari del DOGV 7799, del 07-06-2016 (2016/3600)

CORRECCIÓ d'errades de la Resolució de 2 de febrer de 2016, de la Conselleria d'Educació, Investigació, Cultura i Esport, per la qual es concedeix l'autorització d'obertura i funcionament als centres docents privats d'Educació Infantil de primer cicle de la Comunitat Valenciana que consten en l'annex.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7799

Data del DOGV
:   07-06-2016

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2016/3600


Data del document
:   18-05-2016

Organisme emissor
:   Conselleria d'Educació, Investigació, Cultura i Esport

Tipus de document
:   Correcció d'errades

Correcció d'errades

 Descriptors 

:   * Conselleria d'Educació, Investigació, Cultura i Esport
    * centre d'ensenyament

CORRECCIÓ d'errades de la Resolució de 2 de febrer de 2016, de la Conselleria d'Educació, Investigació, Cultura i Esport, per la qual es concedeix l'autorització d'obertura i funcionament als centres docents privats d'Educació Infantil de primer cicle de la Comunitat Valenciana que consten en l'annex. [2016/3600]  
S'ha advertit una errada en la publicació de la resolució esmentada (DOCV 7716, 10.02.2016), que es corregeix a continuació:  
En l'annex, paràgraf referit al centre El Barco de Lulú, codi: 80395525,  
  
On diu:  
«- 1 unitat per a escolars de 2 a 3 anys, amb 15 llocs escolars»;  
  
Ha de dir:  
«- 1 unitat per a escolars de 2 a 3 anys, amb 20 llocs escolars».  
  
València, 18 de maig de 2016.- El conseller d'Educació, Investigació, Cultura i Esport: Vicent Marzà Ibáñez.
Diari Oficial de la Generalitat Valenciana


Sumari del DOGV 7845, del 05-08-2016 (2016/6346)

Transformació de Cooperativa Valenciana de Drogueros y Perfumistas, Coop. V. en societat de responsabilitat limitada.
---------------------------------------------------------------------------------------------------------------------

### Dades del document

Número de DOGV
:   7845

Data del DOGV
:   05-08-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/6346


Organisme emissor
:   Jose Vicente Tello Pla y Luis Jimenez Lopez, Cb

Tipus de document
:   Anunci

Transformació de Cooperativa Valenciana de Drogueros y Perfumistas, Coop. V. en societat de responsabilitat limitada. [2016/6346]  
Els socis de Cooperativa Valenciana de Drogueros y Perfumistas, Coop. V., amb CIF P89343891, inscrita en el Registre de Cooperatives de la Comunitat de Valenciana amb el número 1201, reunits en Assemblea General extraordinària, celebrada el dia 28 de juliol de 2016, han acordat per majoria superior de 2/3 de vots a favor dels socis presents i representats recollida en la Llei 2/2015, de Cooperatives de la Comunitat Valenciana, transformar la societat cooperativa en una societat de responsabilitat limitada que es regirà en el mercat amb la denominació COVALDROPER, Sociedad Limitada. L'Assemblea va aprovar en el mateix acte el projecte de transformació que conté el balanç inicial de transformació a 27 de juliol de 2016 i els estatuts socials que regiran la societat limitada resultant d'aquesta transformació així com complir a tots els requisits legals en les normes d'aplicació a aquest acte: Llei 2/2015, de Cooperatives de la Comunitat Valenciana, i les disposicions recollides en matèria de transformació de societats de la Llei 3/2009, de Modificacions Estructurals de Societats Mercantils, i el Decret Legislatiu 1/2010, de la Llei de Societats de Capital.  
  
  
València, 29 de juliol de 2016.- El president del Consell rector de la Cooperativa: Antonio Morell Fabrich.
Diari Oficial de la Generalitat Valenciana


Sumari del DOGV 7702, del 21-01-2016 (2016/89)

Informació pública del procediment de reintegrament per dèficit comptable número B-320/15, sector públic autonòmic (Conselleria de Sanitat - Hospital de Sant Joan, Alacant).
-----------------------------------------------------------------------------------------------------------------------------------------------------------------------------

### Dades del document

Número de DOGV
:   7702

Data del DOGV
:   21-01-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/89


Organisme emissor
:   Tribunal de Cuentas

Tipus de document
:   Anunci

Informació pública del procediment de reintegrament per dèficit comptable número B-320/15, sector públic autonòmic (Conselleria de Sanitat - Hospital de Sant Joan, Alacant). [2016/89]  
Mitjançant aquest edicte es fa públic, per a complir el que ha acordat la consellera de Comptes del Departament Segon d'Enjudiciament, en la interlocutòria de data 8 de gener de 2016, dictada en el procediment de reintegrament per dèficit comptable número B-320/15, del sector públic autonòmic (Conselleria de Sanitat - Hospital de Sant Joan, Alacant), que en aquest tribunal se segueix procediment per un presumpte dèficit comptable en els fons públics de la Generalitat Valenciana com a conseqüència del presumpte abonament duplicat de gratificacions al personal de la Unitat Informàtica de l'esmentat hospital.  
  
Cosa que es fa pública amb la finalitat que els legalment habilitats per al manteniment o oposició a la pretensió de responsabilitat comptable puguen comparéixer en les actuacions, i personar-se de forma deguda dins del termini dels nou dies següents a la publicació d'aquest edicte.  
  
Madrid, 8 de gener de 2016.- El secretari: Jaime Vegas Torres.
Diari Oficial de la Generalitat Valenciana


Sumari del DOGV 7783, del 16-05-2016 (2016/2991)

Notificació de la sentència dictada en el procediment de guarda i custòdia número 901/2014.
-------------------------------------------------------------------------------------------

### Dades del document

Número de DOGV
:   7783

Data del DOGV
:   16-05-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/2991


Organisme emissor
:   Jutjat de Primera Instància Número 24 de València

Tipus de document
:   Edicte

Notificació de la sentència dictada en el procediment de guarda i custòdia número 901/2014. [2016/2991]  
Procediment: família, guarda, custòdia i aliments de fill menor no matrimonial no consensuat 000901/2014 M.  
Demandant: Raquel García Casas.  
Procurador: Pedro García-Reyes Comino.  
Demandat: Mariano Chuliá Lozano.  
Procurador/a: -  
José Esteban Briz Recio, lletrat de l'Administració de Justícia del Jutjat de Primera Instància número 24 de València, mitjançant aquest edicte faig saber que en les actuacions de guarda i custòdia no consensuada número 000901/2014, a instàncies de Raquel García Casas, representada pel procurador Pedro García-Reyes Comino, contra Mariano Chuliá Lozano, en situació de rebel·lia, en data 17 de febrer de 2016, s'ha dictat sentència la part dispositiva de la qual diu així:  
  
«1. L'atribució a Raquel García Casas en exclusiva de l'exercici de la pàtria potestat respecte de la menor, [...], així com la guarda i custòdia de l'esmentada filla menor.  
2. Suspensió del règim de visites de la filla menor, [...], amb el pare, Mariano Chuliá Lozano, fins que s'acredite que la represa d'aquestes siga beneficiosa per a la menor a sol·licitud de les parts.  
  
3. Mariano Chuliá Lozano contribuirà als aliments de la seua filla en la quantitat de 150 euros mensuals. Aquesta quantitat serà ingressada en el compte que a aquest efecte designe aquesta part, per anticipat i dins dels cinc primers dies de cada mes.  
4. Pel que fa a les despeses extraordinàries, cada un dels progenitors es farà càrrec del 50 % del cost.  
Cada part abonarà les costes processals causades a la seua instància i les comunes a mitges.  
Mode d'impugnació: mitjançant un recurs d'apel·lació davant d'aquest jutjat, no obstant això, es durà a efecte el que s'ha disposat. El recurs haurà d'interposar-se per escrit en el termini de 20 dies, amb la indicació de la infracció comesa segons el parer de la persona recurrent, i sense aquests requisits no s'admetrà el recurs (art. 458 LEC).»  
  
I perquè valga de notificació de forma deguda a Mariano Chuliá Lozano, en rebel·lia, expedisc i firme aquest edicte.  
  
València, 17 de febrer de 2016.- El lletrat de l'Administració de Justícia: José Esteban Briz Recio.